Title: Príručka pre finančnú kontrolu prostriedkov európskych fondov
Author: mf_sr
Last saved by: agenda0

POSTUPY  PRE  FINANČNÚ  KONTROLU  
PREDVSTUPOVÝCH  NÁSTROJOV

           Na základe Uznesenia vlády č. 17 z 10. januára 2001 k prioritným úlohám vlády Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 8. novembra 2000 bod B. 33  vypracovalo Ministerstvo financií Slovenskej republiky (ďalej MF SR) „Postupy pre finančnú kontrolu predvstupových nástrojov“. 	
           
    	Sú určené pre kontrolórov vykonávajúcich finančnú kontrolu v zmysle § 44 zákona č. 441/2000 Z.z. , ktorým bol novelizovaný zákon        č.  303/1995 Z.z. o rozpočtových pravidlách v znení neskorších predpisov.        	     

       	Ich cieľom    je :

 - poskytnúť základné informácie o hospodárení s prostriedkami                Európskych spoločenstiev  v zmysle platných právnych predpisov,

-	 stanoviť procedurálne postupy pri  finančnej kontrole.

       	Postupy zavádzajú  aj nové formy  používané v procese kontroly (metóda vzoriek a  analýza rizika, vyhotovenie dotazníka) v súlade s odporúčaním Európskej komisie.    

	

O B S A H :

I.	Európske prostriedky a platná legislatíva v SR

1.   Charakteristika a postup pri nakladaní s prostriedkami Európskych spoločenstiev             v rozpočtových organizáciách (ústredných orgánoch) podľa zákona o rozpočtových pravidlách
2.	  Finančné toky prostriedkov Európskych spoločenstiev

 II.   Kontrola prostriedkov Európskych spoločenstiev
      
1.	 Finančná kontrola prostriedkov Európskych spoločenstiev

2.	 Typy kontrol

3.	 Plánovanie kontrolnej činnosti

4.	 Výkon kontroly

5.    Zoznam príloh

I. EURÓPSKE  PROSTRIEDKY  A  PLATNÁ  LEGISLATÍVA                V  SLOVENSKEJ     REPUBLIKE

      Základným dokumentom pre pridruženie SR k Európskej únii je Európska dohoda  medzi Európskou úniou a Slovenskou republikou – Asociačná dohoda, ktorá nadobudla účinnosť     l. februára 1995. Hlavnými dokumentmi v prístupovom procese sú ďalej Národný program pre prijatie (NPAA), acquis communnitaire,  Pravidelná správa Európskej komisie o pripravenosti SR na členstvo v EU a Partnerstvo pre vstup. 

V rámci predvstupovej  stratégie vyčlenila Európska komisia prostriedky predvstupovej pomoci  na  pomoc kandidátskym krajinám,  a  to programy PHARE     od roku 1991,  ISPA  a  SAPARD od roku 2000 a  komunitárne programy menšieho rozsahu.

PHARE 
Program PHARE (Poland and Hungary Assistance for Restructuring of Economies)  bol zriadený Nariadením Rady č. 3906/1989/ES, ktoré bolo novelizované Nariadením Rady   č. 2698/1990/ES a Nariadením Rady č. 1764/1993/ES. PHARE poskytuje všeobecnú pomoc kandidátskym krajinám pri príprave na vstup. Program sa koncentruje na priority, ktoré napomôžu kandidátskym krajinám splniť Kodanské kritériá. Zásady vychádzajú z Partnerstva pre vstup a z Národného programu pre prijatie acquis. V období rokov 2000-2006 sa program PHARE zameriava na dve hlavné priority: budovanie inštitúcií a investície. Ročná alokácia ES pre SR predstavuje čiastku 50 mil. EUR.

SAPARD 
SAPARD (Special Accession Program for Agriculture Rural Development) predstavuje nástroj určený na predvstupovú pomoc poľnohospodárstvu a rozvoju vidieka v súlade s cieľmi Spoločnej poľnohospodárskej politiky EÚ. Bol zriadený Nariadením Rady                  č. 1268/1999/ES ako nový nástroj pre štrukturálnu politiku v predvstupovom procese, ktorý predstavuje podporu poskytovanú Spoločenstvom pre predvstupové opatrenia v poľnohospodárstve a rozvoji vidieka v krajinách strednej a východnej Európy, uchádzajúcich sa o členstvo v predvstupovom období. Ročná alokácia prostriedkov  ES v období do roku 2006 pre SR predstavuje čiastku 18,6 mil. EUR. Základným dokumentom je Plán rozvoja poľnohospodárstva a vidieka SR vypracovaný Ministerstvom pôdohospodárstva SR za účelom implementácie Programu SAPARD.

ISPA
Nariadením Rady č. 1267/1999/ES bol vytvorený nový nástroj pre štrukturálnu politiku v predvstupovom procese - ISPA (Instrument for Structural Policies for Pre-Accession). Európska únia poskytne prostredníctvom programu ISPA finančné prostriedky na podporu predvstupových opatrení v oblasti dopravy a životného prostredia, ktoré umožnia dosiahnuť ciele Partnerstva pre vstup a Národného programu pre prijatie acquis. Tento program podporuje infraštrukturálne projekty v rámci dopravy a životného prostredia nad 5 mil. EUR. Program je realizovaný v rokoch 2000-2006 a smeruje do dvoch oblastí: doprava a životné prostredie. Ročná alokácia ES v tomto období pre SR predstavuje čiastku 35 – 55 mil. EUR. Základnými dokumentmi sú Národné stratégie pre dopravu a životné prostredie vypracované Ministerstvom životného prostredia SR a Ministerstvom dopravy, pôšt a telekomunikácií SR. 

Realizácia programov SAPARD a ISPA je naplánovaná na obdobie  rokov 2000 - 2006, pričom prostriedky do konca 1. polroka 2001 neboli čerpané. 

 K 30. 6. 2001 Slovenská republika čerpala finančné prostriedky iba z programu PHARE.

Pre účely  výkonu kontroly orgánmi kontroly je potrebné charakterizovať prostriedky Európskych spoločenstiev,  nakladanie s nimi  z pohľadu právnych predpisov SR a taktiež uviesť implementáciu týchto prostriedkov príslušnými  inštitúciami.     

1. Charakteristika a postup pri nakladaní s prostriedkami Európskych spoločenstiev v rozpočtových organizáciách (ústredných orgánoch)   podľa  zákona o rozpočtových pravidlách

1.1. Definovanie prostriedkov ES podľa právnych noriem SR a ES

Použitie prostriedkov podľa znenia zákona platného do 31.12.1999
           
Finančné prostriedky Európskych spoločenstiev (v tomto období prostriedky PHARE)  viedla rozpočtová organizácia  na devízovom účte alebo na účte cudzích prostriedkov. Ak realizovala nákup tovarov alebo služieb z finančných prostriedkov v rámci tejto pomoci u tuzemských dodávateľov,  mohla ich použiť len prostredníctvom príjmov a výdavkov svojho rozpočtu v zmysle § 13 ods. 2 zákona o rozpočtových pravidlách a o sumu týchto prostriedkov bol zriaďovateľ povinný povoliť prekročenie rozpočtového limitu výdavkov. To znamená, že organizácia pred ich reálnym použitím (nákup tovarov alebo služieb)  bola povinná  sumu zodpovedajúcu hodnote   faktúry  previesť na osobitný príjmový účet pre doplnkové zdroje s predčíslim 780. Tento účet je vytvorený na sledovanie použitia prostriedkov poskytnutých od iných subjektov a vedie ho zriaďovateľ alebo ním poverená organizácia. 
	
Podľa  § 13 ods. 1 písm. e) zákona o rozpočtových pravidlách sa takýto postup nevzťahoval na prostriedky, ktoré boli poskytnuté v cudzej mene na platbu do zahraničia. Organizácia uhrádzala zahraničným dodávateľom realizované dodávky priamo z devízového účtu.

	Použitie prostriedkov podľa znenia platného v roku 2000
     	
	Podľa § 20 ods. 3 zákona č. 303/1995 Z.z.  o rozpočtových pravidlách v znení zákona č. 348/1999 Z.z. bola rozpočtová organizácia povinná :
a)	 postupovať (podľa spôsobu platného do 31.12.1999) prostredníctvom príjmov a výdavkov svojho rozpočtu,
b)   prostriedky poskytnuté Európskou úniou použiť podľa zmluvy o poskytnutí týchto prostriedkov v súlade s medzinárodnou finančnou dohodou a viesť  tieto prostriedky  na osobitnom účte.
Použitie prostriedkov podľa znenia platného od 1.1.2001

           Podľa § 20a ods. l  zákona  sú  prostriedky   Európskych spoločenstiev  vedené na osobitných účtoch ministerstva  v Národnej banke Slovenska, ktoré za správu týchto prostriedkov zodpovedá. Podľa § 20a ods. 4   zákona sa tieto prostriedky môžu poskytnúť prostredníctvom na to zriadenej rozpočtovej organizácie, alebo prostredníctvom inej právnickej osoby na základe podmienok určených v  zmluve uzatvorenej medzi ministerstvom a touto právnickou osobou. 
     	Na základe Nariadenia Rady Európskej únie č. 1266/99 sú týmito právnickými osobami  implementačné agentúry, ako jeden zo základných  predpokladov pre decentralizáciu riadenia programov.
Subjekty, ktoré hospodária s prostriedkami Európskych spoločenstiev podľa podmienok  uvedených v § 20a ods. 4  sú v zmysle § 2 zákona č. 563/1991 Zb. o účtovníctve účtovnými jednotkami, na ktoré sa vzťahuje povinnosť účtovať o stave a pohybe majetku  a záväzkov súvisiacich s týmito prostriedkami v účtovnej evidencii  v  súlade s týmto zákonom. Táto povinnosť sa vzťahuje aj na subjekty,   ktoré sú konečnými  užívateľmi hmotného a nehmotného majetku obstaraného z prostriedkov Európskych spoločenstiev.
    	Zároveň sú   rozpočtové organizácie   povinné postupovať pri nakladaní s majetkom obstaraným z prostriedkov Európskych spoločenstiev  v zmysle  zákona   č. 278/1993 Z.z.  o správe majetku štátu v znení neskorších predpisov (prevody majetku medzi implementačnou agentúrou a užívateľom, prebytočnosť alebo neupotrebiteľnosť majetku). 
    	
       Sankcie vyplývajúce z porušenia  predpisov pri nakladaní s prostriedkami PHARE:

        a/ Do nadobudnutia účinnosti  zákona č. 441/2000 Z.z.  sa  použitie týchto prostriedkov v rozpore so zákonom o rozpočtových pravidlách kvalifikovalo ako porušenie rozpočtovej disciplíny  z dôvodu nedodržania podmienok, za ktorých sa rozpočtové prostriedky poskytli (len ak sa previedli na osobitný príjmový účet pre doplnkové zdroje s predčíslím 780).    

b) Nadobudnutím účinnosti  zákona č. 441/2000 Z.z.  § 47 ods. 1 sa použitie týchto prostriedkov v rozpore s právnymi  predpismi kvalifikuje ako porušenie rozpočtovej disciplíny, a to ako neoprávnené použitie alebo zadržanie prostriedkov Európskych spoločenstiev. V súlade s § 47 ods. 3   odvod  týchto prostriedkov ako aj penále ukladá príslušná Správa finančnej kontroly, ktorá ich aj vymáha. V prípade potreby odvod a penále môže uložiť a vymáhať aj ministerstvo.   

 Podľa  § 47a   zákona o rozpočtových pravidlách:

-	subjekt, ktorý neoprávnene použil alebo zadržal poskytnuté prostriedky Európskych spoločenstiev, je povinný neoprávnene použitú alebo zadržanú sumu týchto prostriedkov odviesť do národného fondu. Penále za neoprávnene použité alebo zadržané prostriedky Európskych spoločenstiev je príjmom štátneho rozpočtu,

-	ak Európske spoločenstvá požiadajú o vrátenie neoprávnene použitých alebo zadržaných prostriedkov Európskych spoločenstiev, tieto prostriedky sa odvedú z národného fondu do rozpočtu Európskych spoločenstiev; v prípade nedostatku prostriedkov v národnom fonde odvedú  sa zo štátneho rozpočtu. Po vrátení neoprávnene použitých alebo zadržaných prostriedkov do národného fondu sa prevedú z národného fondu do štátneho rozpočtu,

-	sankcie za oneskorené vrátenie neoprávnene použitých alebo zadržaných prostriedkov Európskych spoločenstiev sa Európskym spoločenstvám hradia zo štátneho rozpočtu.

•	Národná legislatíva v SR:

Základné predpisy:   

-      zákon NR SR č. 10/1996 Z.z. o kontrole v štátnej správe, po nadobudnutí účinnosti zákona o finančnej kontrole a  vnútornom audite a  o zmene a  doplnení niektorých zákonov (predpokladaný termín nadobudnutia účinnosti od 1.1.2002),

-	zákon NR SR č. 303/1995 Z.z. o rozpočtových pravidlách s účinnosťou od 1.1.1996 v znení zákona č. 386/1996 Z.z., č. 358/1997 Z.z., č. 377/1998 Z.z., č. 348/1999 Z.z.,       č. 441/2000 Z.z.,

-	výnos MF SR č.41/59/1996 z 27.2.1996, ktorým sa vykonávajú niektoré ustanovenia zákona NR SR č. 303/1995 Z.z. o rozpočtových pravidlách - publikovaný vo Finančnom spravodajcovi (ďalej len FS) č. 4/96,

-	zákon   NR  SR  č.  563/1991 Zb.  o  účtovníctve  v znení  zákona  č.  272/1996  Z.z.,
      č. 173/1998 Z.z., č. 336/1999 Z.z.  a Oznámenie MF SR č.56/1994 o vydaní opatrenia
      o  záväznosti  postupov  účtovania  podľa § 4 ods. 2 zákona č. 563/1991 o účtovníctve
      (Opatrenie MF SR  č. 65/96/1994 z 11.3.1994 publikované vo FS č. 5/1994),

-	Účtová osnova a postupy účtovania pre RO a PO a obce č.j. V/20 530/1992 z 30.7.1992 – platnosť od 1.1.1993,

-	Nová rozpočtová klasifikácia – FS č. 6/1995, FS č. 1/1996, rozpočtová klasifikácia platná pre rok 1997 – FS č. 7/1996, dodatok č. 2 – FS č. 14/1996, dodatok č. 3 – FS č. 2/1997, dodatok č. 4 – FS č. 8/1997, pre rok 1998 FS č. 6/1997, dodatok č. 1 – FS č. 8/1997, dodatok č. 2 – FS č. 4/1998, pre rok 1999 FS č. 6/1998, pre rok 2000 FS č. 10/1999, na rok 2001 – FS č. 7/2000, Oznámenie č. 154/2000 Z.z. o vydaní Opatrenia MF SR             č. 260/2000-41 z 5.4.2000, ktorým sa ustanovuje rozpočtová klasifikácia – publikované vo FS č. 7/2000,

-	zákon NR SR č. 278/1993 Z.z. o správe majetku štátu v znení neskorších predpisov,

-	zákon NR SR č. 270/1995 Z.z. o štátnom jazyku,

-	vyhláška MF SR č. 94/1996 Z.z. o rozsahu a spôsobe vrátenia dane z pridanej hodnoty, ktorá vyplýva z medzinárodnej zmluvy v rámci projektov zahraničnej pomoci,

-	uznesenie vlády SR č. 900/1998 k návrhu na zriadenie Národného fondu,

-	uznesenie vlády SR č. 656/1999 k Smernici k príprave a realizácii programu PHARE na roky 2000-2006,

-	uznesenie vlády SR č. 88/2001 k Správe o príprave zavedenia štrukturálnych fondov na Ministerstve financií SR,
-	uznesenie vlády SR č. 135/2001 k Správe o činnosti Národného fondu.

•	Legislatíva Európskych spoločenstiev:

-	zmluva o založení ES, čl. 280 (členské štáty zamedzia podvodom a inému protiprávnemu konaniu, ktoré poškodzuje finančné záujmy Spoločenstva),

-	Európska dohoda o pridružení uzatvorená medzi Európskymi spoločenstvami a Slovenskou republikou – asociačná dohoda, vyhlásená Oznámením Ministerstva zahraničných vecí Slovenskej republiky č. 158/1997 Z.z. v znení neskorších predpisov,

-    Finančné nariadenie č. 1231/1977 a novela č. 610/1990, časť IX. upravujúca poskytovanie vonkajšej finančnej pomoci nečlenským štátom,

-	Nariadenie rady (EEC) č.  3906/89 o  ekonomickej pomoci niektorým krajinám strednej a východnej Európy (PHARE),

-	Nariadenie Rady (EEC) č. 1763/93 k dodatku Nariadenia Rady (EEC) č. 3906/89 o ekonomickej pomoci niektorým krajinám strednej a východnej Európy (PHARE),

-	Nariadenie Rady (ES) č. 1260/99,  ktoré upravuje všeobecné ustanovenia o štrukturálnych fondoch,

-	Nariadenie Rady (ES) č.  1258/99 o financovaní spoločnej poľnohospodárskej politiky,

-	Nariadenie Rady (ES) č. 1663/95, ktoré ustanovuje podrobné podmienky pre aplikáciu Nariadenia Rady EHS č. 729/70 týkajúce sa postupu vyrovnávania účtov záručnej sekcie Európskeho poľnohospodárskeho usmerňovacieho a záručného fondu,

-	Nariadenia rady (EC) č.1266/99 o koordinácii pomoci kandidátskym krajinám v rámci predvstupovej stratégie a dopĺňajúce Nariadenie (EEC) č. 3906/89,

-     Nariadenie Rady č. 2988/95 o ochrane finančných záujmov Spoločenstva,
-	Pracovný dokument EK pre programovanie PHARE pre rok 2001,

-  DIS (decentralizovaný implementačný systém), DIS Manuál. Praktická príručka pre  kontraktačné postupy PHARE, ISPA a SAPARD – tieto postupy nahradzujú niektoré ustanovenia DIS Manuálu – platné od 1.1.2001, 

-	EDIS ( rozšírený decentralizovaný implementačný systém),

-	Vademecum o koordinácii troch finančných predvstupových nástrojov,

-	Memorandum o porozumení o zriadení Národného fondu podpísaného medzi Európskou komisiou a vládou SR z 10.decembra 1998,

-	Rámcová dohoda medzi EK a vládou SR o úprave podmienok pre technický, legislatívny a administratívny rámec z 10.5.1994, na základe ktorého budú vykonávané opatrenia súvisiace s financovaním programov pomoci v SR, ktoré vyplývajú z Nariadenia Rady (EEC)  č. 3906/89 z 8. 12. 1989 ako aj jeho dodatku Nariadenia Rady (EK) č. 1764/93,
 
•	Finančné memorandá  1998  -  realizácia  plnenia  l999 -  2001, platí pre program
                                                            PHARE ,                           
•	 Finančné memorandá  1999  -  realizácia  plnenia  2000 – 2002,  platí pre program
                                                            PHARE,
•	 Finančné memorandá  2000  -  realizácia  plnenia  2001 – 2003,  platí pre program
                                                            PHARE 
•	 Viacročná finančná dohoda z 26.3.2001 – platí pre program SAPARD,

•	 Ročná finančná dohoda z 26.3.2001 – platí pre program SAPARD,

•	 Memorandum o porozumení o využití Národného fondu pre ISPA z 27. 7. 2000

•	 Finančné memorandá            -  platí  pre jednotlivé projekty  programu ISPA -  reali-          
                                          
                                                            zácia plnenia roky 2000-2006

   

2. Finančné toky prostriedkov Európskych spoločenstiev

 	 Finančné toky prostriedkov Európskych spoločenstiev, presné pravidlá a podmienky pre prevod prostriedkov PHARE a ISPA z Európskej únie do SR sú stanovené v príslušnom Finančnom memorande, uzatvorenom medzi Európskou komisiou a vládou SR.  Pravidlá pre prostriedky SAPARD sú stanovené vo Viacročnej finančnej dohode z 26.3.2001 a Ročnej finančnej dohode z 26.3.2001.

  Od zriadenia Národného fondu na MF SR (1.1.1999) sú finančné  prostriedky z  fondov Európskych spoločenstiev  poukazované na osobitné účty v Národnej banke Slovenska, správcami  ktorých je Národný fond, podľa Rámcovej zmluvy o vedení devízových účtov  medzi NBS a MF SR.
   Na účely priameho  financovania  programov a projektov schválených Európskou komisiou vo Finančnom memorande a uvedených vo finančnej dohode medzi Národným fondom a  Implementačnou agentúrou  sa finančné prostriedky z osobitného účtu Národného fondu poukazujú na osobitné účty Implementačných agentúr, ktoré sú taktiež zriadené v Národnej banke Slovenska.   	   

Finančné memorandá 1998 sú realizované prostredníctvom štyroch  Implementačných agentúr:

-	Centrálna finančná a kontraktačná jednotka (CFCU) – útvar rozpočtovej organizácie Úrad vlády SR,

-	Nadácia na podporu poprivatizačného podnikania (SPPF) –   iná právnická osoba  (Ministerstvo hospodárstva SR),

-    Implementačná agentúra environmentálnych investičných projektov MŽP SR  - IA EIP       MŽP SR –  útvar rozpočtovej organizácie MŽP SR,		

-      Slovenská správa ciest (SSC) – rozpočtová organizácia zriadená  Ministerstvom dopravy,    pôšt   a telekomunikácií  (riadenie projektu diaľnica Mierová-Senecká).          

Finančné memorandá 1999 sú realizované prostredníctvom nasledovných    implementačných agentúr:                        

-    Centrálna finančná a kontraktačná jednotka (CFCU) – útvar rozpočtovej organizácie  Úrad    vlády SR,

-	Nadácia na podporu poprivatizačného podnikania (SPPF)  - iná právnická osoba (Ministerstvo hospodárstva SR), 
 
-	Agentúra na podporu malého a stredného podnikania (NADSME) – občianske združenie – iná   právnická osoba (Ministestvo hospodárstva SR),

-	 Nadácia na podporu občianskych aktivít (NPOA) – iná právnická osoba,

-        SARIO a.s. – zriadená Ministerstvom hospodárstva  SR,           

-      Ministerstvo dopravy, pôšt a telekomunikácií SR (sekcia cestnej infraštruktúry) – útvar    
        ministerstva dopravy, pôšt a telekomunikácií.  

Finančné memorandá 2000 sú realizované prostredníctvom nasledujúcich                                             implementačných agentúr:

-       Centrálna finančná a kontraktačná jednotka   (CFCU) – útvar rozpočtovej organizácie   
   Úrad vlády SR,

-      Agentúra na podporu malého a stredného podnikania  (NADSME) – občianske združenie          
         iná právnická osoba zriadená Ministerstvom hospodárstva SR,

-	Nadácia na podporu občianskych aktivít (NPOA) – iná právnická osoba,

-	Implementačná agentúra pre regionálny rozvoj (IARR) – útvar MV a RR SR,

-	Implementačná agentúra environmentálnych investičných projektov MŽP SR – rozpočtová organizácia MŽP SR.
      Nadobudnutím účinnosti zákona NR SR č. 441/2001 Z.z., ktorou bol novelizovaný zákon NR SR č. 303/1995 Z.z. o rozpočtových pravidlách sa prostriedky Európskych spoločenstiev, s ktorými nakladá Implementačná agentúra ako rozpočtová organizácia (§ 20)  považujú za prostriedky rozpočtovej kapitoly (§ 9 ods. 3). Správca rozpočtovej kapitoly je povinný usmerňovať a kontrolovať hospodárenie s prostriedkami Európskych spoločenstiev, s ktorými sa nakladá v rámci kapitoly (§ 16 zákona o rozpočtových pravidlách). Za hospodárenie s prostriedkami Európskych spoločenstiev  v súlade s Finančným memorandom schváleným Európskou komisiou  a uzatvorenou zmluvou s Národným fondom  zodpovedá ako implementačná agentúra aj iná právnická osoba.

II.	KONTROLA PROSTRIEDKOV EURÓPSKYCH  SPOLOČENSTIEV

Cieľom kontroly prostriedkov Európskych spoločenstiev  je overiť v súlade s právnymi predpismi správnosť  a preukázateľnosť pri ich nakladaní v subjektoch, ktoré  s  nimi hospodária (Národný fond MF SR, Implementačná agentúra) vrátane účelového používania majetku nadobudnutého z týchto prostriedkov u konečných užívateľov (beneficientov).
Predmetom kontroly sú projekty schválené Európskou komisiou vo Finančných memorandách od roku 1998. 

1.	Finančná kontrola prostriedkov Európskych spoločenstiev

Podľa zákona NR SR  č. 441/2000 Z.z., ktorým bol novelizovaný zákon NR SR               č. 303/1995 Z.z. o rozpočtových pravidlách,  je finančná kontrola a  zodpovednosť za hospodárenie upravená v §§ 44 – 46a. Finančnou kontrolou prostriedkov Európskych spoločenstiev podľa § 44 ods. 5 sa rozumie súhrn činností, ktorými sa v súlade s týmto zákonom a osobitnými predpismi overuje :

A)	splnenie podmienok na poskytnutie prostriedkov Európskych spoločenstiev a iných prostriedkov zo zahraničia na financovanie projektov na základe medzinárodných zmlúv,

B)	hospodárenie s prostriedkami Európskych spoločenstiev na financovanie projektov na základe medzinárodných zmlúv so zameraním na ich účelovosť, hospodárnosť,  efektívnosť a účinnosť.
 
Kompetencie a rozsah pôsobnosti orgánov kontroly  stanovuje zákon č. 441/2000 Z.z., ktorým bol novelizovaný zákonom NR SR č. 303/1995 Z.z. o rozpočtových pravidlách v znení neskorších predpisov nasledovne:
-	ústredný orgán ako správca rozpočtovej kapitoly podľa § 16 ods. 1 písm. f/,
-     MF SR podľa § 44 ods. 2 a 3,								     - -
-	Správa finančnej kontroly  § 44 ods. 3 zákona.

2. Typy kontrol

2.1. Počas účinnosti zákona NR SR č. 10/1996 Z.z. o kontrole v štátnej správe (§ 1 ods. 2):
A/  vonkajšia, 
B/   vnútorná.                                 

2.2.	Po nadobudnutí účinnosti zákona o finančnej kontrole a vnútornom audite a o zmene a doplnení niektorých zákonov:

A/ Predbežná finančná kontrola 				
Podstatou tejto formy je overenie správnosti postupu ešte pred vznikom zmluvného záväzku napr. súlad medzi obsahom návrhu zmluvy v nadväznosti na výsledky verejného obstarávania ešte pred jej podpísaním a pod.  
 Po nadobudnutí účinnosti zákona o finančnej kontrole a vnútornom audite bude tento typ kontroly  právne záväzným a jej účelom bude potvrdzovať splnenie vecných a formálnych povinností pripravovanej finančnej operácie v súlade s právnymi predpismi už pred vznikom zmluvného záväzku (podpisy osôb zodpovedných za  verejné obstarávanie, uzatvorenie zmluvy resp. iných dokumentov súvisiacich so vznikom zmluvného záväzku)  a inými rozhodnutiami o hospodárení s verejnými prostriedkami. Túto kontrolu bude vykonávať vedúci zamestnanec poverený vedúcim orgánu verejnej správy alebo zamestnanec zodpovedný za rozpočet, verejné obstarávanie alebo správu majetku.   
 
B/  Priebežná finančná kontrola
	Jej účelom je overiť vecnú a formálnu správnosť vykonania predbežnej finančnej kontroly a úplnosť a preukázateľnosť účtovných alebo iných dokladov súvisiacich s kontrolovanou finančnou operáciou. Tento typ kontroly vykonáva pracovník organizačného útvaru, s činnosťou ktorého kontrolovaná finančná operácia súvisí, alebo pracovník útvaru kontroly orgánu verejnej správy. 

C/  Následná finančná kontrola					
Touto kontrolou sa overuje, či realizované  finančné operácie vzťahujúce sa k hospodáreniu s prostriedkami Európskych spoločenstiev boli vykonané v súlade s právnymi predpismi. Jej podstatou  je výkon kontroly až po použití týchto prostriedkov (realizácii výdavku).   
   Po nadobudnutí účinnosti zákona o finančnej kontrole a vnútornom audite a o zmene a doplnení niektorých zákonov  súčasťou tohto  typu kontroly  bude aj kontrola dodržiavania výkonu predbežnej a priebežnej finančnej  kontroly  zo strany kontrolovaného subjektu.

3.  Plánovanie kontrolnej činnosti

Kontrolné orgány budú postupovať pri kontrole prostriedkov Európskych spoločenstiev 
(v súčasnosti program PHARE) jedným z týchto spôsobov:

A/  na základe plánu kontrolnej činnosti schváleného vedúcim  tohto orgánu, a to na polročné obdobie podľa rutinného výberu, ktorý si zvolí manažment tohto orgánu. 

B/ metódou analýzy rizík ako jednej z požiadaviek Európskej komisie pri kontrole prostriedkov Európskych spoločenstiev  po vstupe do  Európskej únie.  Je to metóda, kde na základe subjektívnych a objektívnych kritérií určitým algoritmickým postupom vyberá kontrolný orgán  subjekty (projekty),  s ktorými sú spojené najvyššie riziká. Podmienkou je však podrobne skontrolovať všetky doklady preverovaných projektov v rozsahu minimálne 
5 % celkových  nárokovateľných výdavkov za všetky programy PHARE.
Pri aplikácii tejto metódy zaradí do plánu kontrol tie subjekty, ktoré vykazujú najväčšie miery rizikovosti.
											 Kľúčový význam bude mať určenie hlavných rizikových faktorov:

a)	rizikový faktor  projektu, závisí najmä od:
-	typu (druhu) projektu (napr: hmotný, nehmotný charakter)
-	teritoriálneho (regionálne) smerovania projektu
-	rozpočtu projektu
-	podielu poskytnutej subvencie z prostriedkov ES 
-	podnetov verejnosti a informačných médií (sťažnosti, oznámenia)
-	skúseností  z predchádzajúcich kontrol

b)	rizikový faktor  implementačnej agentúry, závisí najmä od:  
-	právnej formy implementačnej agentúry (rozpočtová organizácia, útvar ústredného orgánu, iná právnická osoba)
-	počtu  implementovaných projektov
-	celkového rozpočtu  implementovaných projektov
-	skúseností  v oblasti aktivít podporovaných z predvstupových fondov
-	výsledkov predchádzajúcich kontrol (vykonaných aj inými kontrolnými orgánmi)
-	podnetov verejnosti a informačných médií (sťažnosti, oznámenia)

c)	rizikový faktor konečného užívateľa (beneficienta), závisí najmä od:
-	právnej formy beneficienta 
-	výsledkov  predchádzajúcich kontrol (vykonaných aj inými kontrolnými orgánmi)
-	podnetov verejnosti a informačných médií (sťažnosti, oznámenia)
-	podielu spolufinancovania
-	využívania pomoci z predvstupových fondov v predchádzajúcich rokoch

Z uvedeného vyplýva, že jednotlivé rizikové faktory nie sú pevne stanovené, ale je nutné ich v závislosti od skúseností získaných pri kontrolách pravidelne upravovať. 

Postupnosť krokov pri analýze rizika a výberu kontrolovaných subjektov (projektov):

1.	Stanoviť rizikový faktor každého projektu v závislosti od typu projektu. Rizikové faktory sa stanovujú v intervale 0 až 1, kde nula znamená minimálne riziko a jedna maximálne riziko.

2.	Stanoviť rizikový faktor implementačnej agentúry, ktorá je zodpovedná za realizáciu projektu (v intervale 0 až 1).

3.	Stanoviť rizikový faktor pre každého konečného užívateľa (beneficienta) pomoci  
            (v intervale 0 až 1). 

4.	Vypočítať súhrnný rizikový faktor ako priemer  jednotlivých rizikových faktorov uvedených v bodoch 1 až 3.

5.	Vypočítať potenciálnu stratu ako súčin rozpočtu projektu a súhrnného rizikového faktora.

6.	Zaradiť do plánu kontrol v kontrolovaných subjektoch projekty, ktorým zodpovedajú vyššie potenciálne straty.
       
Príklad výpočtu je uvedený v prílohe č. 1.

Každý kontrolný orgán pri aplikácii tejto formy výberu  si vypracuje hodnotiace kritériá podľa vlastných podmienok.

4.  Výkon kontroly

      Kontrolný orgán postupuje až do nadobudnutia účinnosti zákona o finančnej kontrole a vnútornom audite a o zmene a doplnení niektorých   zákonov podľa zákona  č. 10/1996 Z.z. o kontrole v štátnej správe.

 4.1.  Začatie  kontroly 

Pri začatí kontroly požiada  kontrolný orgán zodpovedných zamestnancov kontrolovaného subjektu, ktorý hospodári s prostriedkami Európskych spoločenstiev (Implementačná agentúra alebo beneficient ako prijímateľ pomoci alebo konečný užívateľ tovaru, prác alebo služieb), najmä o:

 A/ skompletizovanie celej dokumentácie  týkajúcej sa kontrolovaného projektu 

Dokumentácia  pozostáva z nasledovných  dokladov: 
      
      Program PHARE

-	finančná dohoda (Financing agreement) uzatvorená medzi Národným fondom MF SR,  Implementačnou agentúrou,  schválená Európskou komisiou, v ktorej sú stanovené základné pravidlá upravujúce povinnosti Implementačnej agentúry pri nakladaní s prostriedkami Európskych spoločenstiev ( verejné obstarávanie, podpis zmlúv, vedenie osobitného účtu, účtovníctvo, archivácia  - príloha č. 2) – 

-    dokumentácia o verejnom obstarávaní vrátane zmluvy  uzatvorenej     s dodávateľom  na                                                                                                                                                                                                                                                                                                                                 
     dodávku tovaru, prác a služieb v rámci kontrolovaného projektu 
-    žiadosť Implementačnej agentúry o prevod prostriedkov z Národného fondu (Request for
     funds – príloha č. 3), ktorá platí pri programe PHARE a  obsahuje nasledovné náležitosti:                                  
 -   základné údaje o programe a riadení,
 -   bankové účty,
 -   celková žiadaná suma preddavku,
 -   zoznam dokladov priložených k žiadosti,
  -  čistý úrok,
  -  transfer fondov,
  -  deklarácia výdavkov
  -  bankové doklady preukazujúce prevod finančných prostriedkov pre príslušný projekt z                                                                      účtov Národného fondu na účty  Implementačnej agentúry,

-	originály účtovných dokladov vrátane písomností preukazujúce účtovné prípady a bankové  doklady preukazujúce úhradu   dodávateľom (zhotoviteľom),

-	účtovné knihy vrátane analytickej evidencie 

-	PERSEUS – finančný informačný systém, ktorý podáva chronologický prehľad uskutočnených bankových operácií za príslušný projekt a zabezpečuje sledovanie všetkých finančných úhrad Implementačnou agentúrou.  (príloha č. 4),

-	platobný príkaz na úhradu (príloha č. 5),

-	iné doklady vzťahujúce sa ku kontrolovanému projektu.

Program SAPARD:

-	Dohoda o finančnom riadení programu SAPARD je uzatvorená medzi MF SR a Agentúrou SAPARD do roku 2006
-	Rámcová dohoda o stanovení Certifikačného orgánu a plnení úloh určených pre certifikačný orgán vo vzťahu k Viacročnej finančnej dohode pre SAPARD uzatvorenej medzi NF a NKÚ   
-	Zmluva s konečným prijímateľom medzi agentúrou a konečným prijímateľom, ktorá obsahuje:
-  výšku príspevku z Európskych spoločenstiev a štátneho rozpočtu
      -  termíny a podmienky platieb konečnému prijímateľovi  (užívateľovi – beneficientovi)
      -  záväzok konečného prijímateľa (užívateľa – beneficienta) na zabezpečenie úhrady
         svojho podielu v čase realizácie projektu v prípade projektov vytvárajúcich výnosy
      -  povinnosti konečného prijímateľa predkladať správy o vykonaných prácach  Agentúre  
          SAPARD
      -  podmienky v oblasti účtovníctva
      -  zodpovednosť pri nezrovnalostiach
-    dokumentácia o verejnom obstarávaní vrátane zmluvy  uzatvorenej     s dodávateľom  na                                                                                                                                                                                                                                                                                                                                 
     dodávku tovaru, prác a služieb v rámci v rámci kontrolovaného projektu
-	bankové doklady preukazujúce prevod finančných prostriedkov pre príslušný projekt 
      z  účtov Národného fondu na účty  Implementačnej agentúry,
-	účtovné doklady vrátane písomností preukazujúcich účtovné prípady a bankové doklady
preukazujúce úhrady   dodávateľom (zhotoviteľom)
-	účtovné knihy vrátane analytickej evidencie 
-	platobný príkaz na úhradu (príloha č. 5),
-	iné doklady vzťahujúce sa ku kontrolovanému projektu.

Program  ISPA

-    Dohoda o financovaní implementácie projektov ISPA prostredníctvom implementačnej   
agentúry uzatvorenej medzi Splnomocnencom pre NF  (SAO) a každou implementačnou
agentúrou zastúpenou Sektorovým splnomocnencom pre program, platná pre všetky fi-nančné memorandá realizované implementačnou agentúrou, ktorá obsahuje zodpovednosti
SAO a podrobné ustanovenia o administratívnom, finančnom a technickom riadení projektu
-	Zmluva s konečným prijímateľom pre projekty životného prostredia uzatvorená medzi      Sektorovým splnomocnencom pre program a konečným prijímateľom pre každé finančné
Memorandum, ktoré  obsahuje:
      -  výšku finančného príspevku  Európskych spoločenstiev,  verejného rozpočtu                 
         a konečného prijímateľa  (užívateľa – beneficienta) 
      -  termíny a podmienky platieb dodávateľovi  (zhotoviteľovi)
      -  záväzok konečného prijímateľa na zabezpečenie úhrady svojho podielu v čase realizácie 
         projektu formou nezrušiteľnej bankovej záruky  splatnej pri prvej žiadosti SAO o platbu
      -  záväzok konečného prijímateľa zúčastňovať sa monitorovania projektu
      -  záväzok konečného prijímateľa odsúhlasovať oprávnenosť faktúr na základe skutočne 
         realizovaných  tovarov,  prác a služieb
      -  sankčné ustanovenia o prípadných porušeniach záväzkov zo strany konečného   prijíma-
         teľa 
      - povinnosti konečného užívateľa uhrádzať zhotoviteľovi (dodávateľovi)  DPH a mechani-
         zmus  predkladania  účtovných dokladov pre potreby  prevodu finančných prostriedkov  
         z implementačnej agentúry na zhotoviteľa (bez DPH)
 -  podmienky prevodu majetku na konečného prijímateľa
-   dokumentácia o verejnom obstarávaní vrátane zmluvy  uzatvorenej     s dodávateľom  na                                                                                                                                                                                                                                                                                                                                 
    dodávku tovaru, prác a služieb v rámci   kontrolovaného projektu 
-  bankové doklady preukazujúce prevod finančných prostriedkov pre príslušný projekt z                                                                     účtov Národného fondu na účty  Implementačnej agentúry,
 -  účtovné doklady vrátane písomností  preukazujúcich účtovné prípady a bankové doklady 
    preukazujúce úhradu dodávateľovi (zhotoviteľovi)
 -  účtovné knihy vrátane analytickej evidencie 
 -  platobný príkaz na úhradu (príloha č. 5),
 -  iné doklady vzťahujúce sa ku kontrolovanému projektu.

B/ o súčinnosť kompetentných zamestnancov pri podávaní potrebných vysvetlení týkajúcich sa realizácie projektu počas celého výkonu kontroly,

C/  pri fyzickej kontrole majetku  o prítomnosť zodpovedných osôb kontrolovaného subjektu.

Podľa  odporúčania  Európskej komisie  pri začatí kontroly sa vyhotoví „Dotazník“, (vzor tvorí prílohu č. 6  týchto postupov). Jeho cieľom je získať základné údaje o kontrolovanom projekte a organizácii, ktorá tento projekt realizovala a má napomôcť orgánu kontroly upozorniť na možné iregularity (nedostatky) pri financovaní kontrolovaného projektu. Dotazník bude tvoriť prílohu výsledného materiálu z kontroly.

4.2. Priebeh kontroly

Kontrolná skupina vykoná kontrolu vybraných projektov v rámci svojich kompetencií nasledovne:
A/ v subjekte, ktorý projekt realizoval a má uloženú dokumentáciu o projekte (implementačná agentúra, odborné útvary ústredných orgánov a pod.),   
B/  povinne v rámci kontrolovaného projektu  aj kontrolu u konečného príjemcu (užívateľa) tovarov, prác a služieb. Z tejto kontroly vypracuje  čiastkový protokol, resp. záznam ktorý bude súčasťou výsledného materiálu. Po nadobudnutí účinnosti zákona o finančnej kontrole a vnútornom audite sa vypracuje  čiastková správa, resp. záznam.

4.3. Ukončenie kontroly
    
   Do nadobudnutia účinnosti zákona o finančnej kontrole a vnútornom audite a o zmene niektorých zákonov pri ukončení kontroly bude kontrolný orgán postupovať podľa zákona č. 10/1996 Z.z.

Orgán kontroly je povinný dokumentáciu  o výsledku kontroly postúpiť:

•	zriaďovateľovi a Národnému fondu MF SR, ak je kontrolovaný subjekt rozpočtovou organizáciou,
•	Národnému fondu MF SR,  ak kontrolovaný subjekt je inou právnickou osobou.

Kontrolný orgán je povinný, ak to charakter kontrolných zistení vyžaduje, oznámiť podozrenie z trestnej činnosti orgánom činným v trestnom konaní a zároveň o tejto skutočnosti informovať Národný fond.

Poznámka

      Tieto postupy  sa budú  po nadobudnutí účinnosti nových právnych predpisov súvisiacich s kontrolou prostriedkov Európskych spoločenstiev (zákon o finančnej kontrole a vnútornom audite a o zmene a doplnení niektorých zákonov, zákon o štátnej pokladnici, implementácia SAPARD, ISPA a pod.) a na základe praktických skúseností z vykonaných kontrol  priebežne dopĺňať a upresňovať.

	Ministerstvo financií  v súčasnosti pripravuje materiál „Pokyny pre hospodárenie s finančnými prostriedkami pri realizácii programu PHARE“, a taktiež pre realizáciu programu SAPARD a ISPA,  ktoré budú po mimorezortnom pripomienkovom konaní predmetom rokovania vlády SR v mesiaci september 2001. Ich obsahom bude definícia kompetencií jednotlivých subjektov a postup pri hospodárení s finančnými prostriedkami na všetkých stupňoch riadenia.    

5. Zoznam príloh:

1.	Analýza rizík
2.	Finančná dohoda uzatvorená medzi NF,  IA a EK
3.	Vzor Žiadosti o poskytnutie peňažných prostriedkov (Request for funds)
4.	PERSEUS 
5.	Platobný príkaz na úhradu
6.	Dotazník